

**Rīgas 1. Kristīgā pamatskola**

Augusta Deglava iela 3, Rīga, LV-1009, tālrunis 67474613, e-pasts r1krps@riga.lv

**Pašnovērtējuma ziņojums**

2023./2024. mācību gads

Rīga, 2024

1. **Izglītības iestādes darbības un izglītības programmas īstenošanas kvalitātes mērķi un to sasniegšanas izvērtējums**
	1. Izglītojamo skaits un īstenotās izglītības programmas 2023./2024. m.g.

|  |  |  |
| --- | --- | --- |
| Izglītības programmas nosaukums  | Īstenošanas vietas adrese (ja atšķiras no juridiskās adreses) | Izglītojamo skaitsuz 01.09.2023. |
|
|  Pamatizglītības programma | - | 168 |

* 1. Pedagogu un atbalsta personāla nodrošinājums

|  |  |  |
| --- | --- | --- |
| NPK | Informācija | Skaits |
|  | Ilgstošās vakances izglītības iestādē (vairāk kā 1 mēnesi) 2023./2024.m.g. | Nav |
|  | Izglītības iestādē pieejamais atbalsta personāls  | Sociālais pedagogs 1 likme; logopēds 0,5 likmes; izglītības psihologs 0,5 likmes; skolotāja palīgs 1 likme |

* 1. Informācija par izglītības iestādes 2023./2024. mācību gada noteikto izglītības kvalitātes mērķu sasniegšanu:

|  |  |  |  |
| --- | --- | --- | --- |
| NPK | **Kvalitatīvais / kvantitatīvais** indikators  | Noteiktais rādītājs  | Sasniegtais rezultāts |
| 1. | Izglītojamo vidējie statistiskie sasniegumi mācību gada noslēgumā: | Uzlabot mācību vidējos vērtējumus par 10% | 4. un 5. klašu izglītojamo vidējie vērtējumi mācību priekšmetos uzrāda pozitīvu tendenci ar vērojamu pieaugumu, kamēr 6., 8. un 9. klašu sniegumā ir novērojama lejupslīde. Vienlaikus 7. klases apguves līmenis saglabājas nemainīgs, liecinot par stabilitāti mācību rezultātos. |
| 1.1. | Vispārējās pamatizglītības programmā/-s | Uzlabot mācību sasniegumus par 10% | Mācību sasniegumi uzlaboti par 5 % |
| 2. | Izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem. | Uzlabot vidējo statistisko vērtējumu valsts pārbaudes darbos latviešu valodā par 10 % | Uzlabojums sasniegts par 13.29%: Latviešu valodā 51.29% (vid. valstī 59 %); sniegums citos VPD: matemātikā vidējais vērtējums ir 27% par 16.2 % zemāks kā vid. valstī (vid. valstī 43.2 %); un angļu valodā 49.60% par 14.2% zemāks kā vid. valstī (vid. valstī 63.8 %); |
| 3.  | Darbs ar talantīgajiem izglītojamiem un izglītojamo sasniegumi olimpiādēs, konkursos, sacensībās u.tml. | Skolas olimpiādēs u.c. projektos piedalās 40% izglītojamo | Projektā “Izveido savu grāmatu” piedalījās 60% izglītojamo, sporta sacensībās piedalījās 40 % izglītojamo, matemātikas olimpiādē un “Bērnu žūrijas” projektā piedalījās 25 % izglītojamo |
| 4. | Izglītības iestādes audzināšanas darbā sasniedzamie rezultāti  | Karjeras izglītības pilnveidošana (konsultācijas, finanšu prasmes, līderisma iemaņas u.c.) par 20%  | Karjeras izglītības pasākumu skaits palielinājies par 20 %.Kvalitatīvs darbs pie izglītojamo nākotnes specialitātes izvērtēšanas, jo īpaši sekmīga bija mentora Igora Rautmaņa nodarbība “Mērķtiecīgums”, kā arī tikšanās ar Rīgas Pašvaldības policijas Bērnu likumpārkāpumu profilakses nodaļas vecāko inspektori |

* 1. Izglītības iestādes darbības un izglītības programmu īstenošanas kvalitātes mērķi 2024./2025.m.g.:

|  |  |  |
| --- | --- | --- |
| NPK | **Kvalitatīvais / kvantitatīvais** indikators  | Noteiktais rādītājs  |
| 1. | Izglītojamo vidējie statistiskie sasniegumi mācību gada noslēgumā: | 1. – 3. klašu izglītojamo mācību gada noslēgumā ir optimāli un augsti mācību sasniegumi. 4. – 9. klašu izglītojamo vidējie statistiskie sasniegumi mācību gada noslēgumā ir 2022./2023.m.g. – 6,53 balles vid., 48,92% 2023./2024.m.g. – 6,44 balles vid. 65 % |
| 1.1. | Vispārējās pamatizglītības programmā/-s | Uzlabot mācību sasniegumus par 10% |
| 2. | Izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem | 58,19% matemātikā, 49,33% latviešu valodā un 55% angļu valodā |
| 3.  | Darbs ar talantīgajiem izglītojamiem un izglītojamo sasniegumi olimpiādēs, konkursos, sacensībās u.tml. | Skolas olimpiādēs piedalās 40% izglītojamo |
| 4. | Izglītības iestādes audzināšanas darbā sasniedzamie rezultāti  | Izstrādāta Skolas Emocionālās inteliģences programma:* 1. Skolas izveidots izglītojamo mācību gada ceļa kartes žurnāls regulāru pierakstu veikšanai un atgriezeniskās saites veidošanai
	2. Īstenots vienots klasvadības princips, pilnveidojot klases un skolas uzvedības noteikumus, aktualizējot uzvedības noteikumu atgādņu piktogrammas, nostiprinot tos dažāda veida aktivitātēs
	3. 95% izglītojamo un darbinieku zina, kur meklēt atbalstu sarežģītu situāciju risināšanā
 |

1. **Informācija par izvirzīto prioritāšu sasniegšanu**
	1. Informācija par 2023./2024. mācību gadā izvirzīto prioritāšu sasniegšanu:

|  |  |  |  |
| --- | --- | --- | --- |
| NPK | Prioritāte *(saskaņā ar attīstības plānu)* | Plānotie sasniedzamie rezultāti  | Norāde par uzdevumu izpildi (sasniegts/daļēji sasniegts/nav sasniegts) un komentārs |
| 1. Atbalsts mērķiem
 | Mērķtiecīgs un sistemātisks atbalsts personības veidošanā un tālākajā attīstībā | 1. Augsti sasniegumi personiskajā izaugsmē

2. Objektīvas tālākās profesionālās jomas izvēle – saikne starp mācību priekšmetiem un sagatavotību nākotnei  3. Izpratne par globālām problēmām un vēlme iesaistīties to risināšanā | 1. Sasniegts – Mācību gada caurviju kristīgā tēmā “Lūk, cilvēks!” iepazītas gan izcilas vēsturiskas personības, gan sabiedrībā pazīstami cilvēki, gan Bībeles varoņi un to rakstura iezīmes. Paralēli kristīgo vērtību audzināšanai, sociālā pedagoga un direktores vietnieces izglītības jomā sadarbībā skolā ieviesta Emocionālās inteliģences un apzinātības programma, kas personiskajā izaugsmē pilnveido prasmes savstarpējā komunikācijā gan skolotājiem, gan izglītojamajiem. Darbs pie personiskās izaugsmes turpināms nepārtraukti, arī nākamajā mācību gadā
2. Sasniegts – ir uzlabota situācija izglītojamo attieksmē un izpratnē par nākotnes plānošanas nozīmi:
* Pilnveidota skolas karjeras konsultanta profesionālā kvalifikācija
* Attīstītas izglītojamo uzņēmējdarbības un līderisma prasmes: gatavojoties Ziemassvētku tirdziņam, veicot izmaksu un cenu aprēķinus; organizējot projektu “Izveido savu grāmatu”; 9. klases Pēdējā zvana svētkos īstenojot uzdevumu veidot Biznesa plānu projektam “Skolas ābeļdārzs”
* Turpināta līderisma prasmju un profesionālo kompetenču iemaņu izkopšana Karjeras dienās 2024. gada aprīlī, apmeklējot Atvērto durvju dienas gan individuāli, gan klasei kopā (Izstāde “Skola 2024”, AS “Swedbank” Finanšu pratības izglītības programma), gan regulāri trenējot analizēt savas intereses Karjeras izvēles testos
1. Daļēji sasniegts – Skolā izvietotas tvertnes ar iespēju šķirot atkritumus. 2024./2025. mācību gadā plānota mācību gada caurviju kristīgā tēma “Ekoloģija”, lai veicinātu plašāku izpratni par globāliem procesiem un problēmām
 |
| 1. Iekļaujoša vide
 | Drošība un vides pieejamība | 1. Izveidota sistēma, kuras ietvaros ikviens izglītojamais var iegūt atzinību par skolas vērtību īstenošanu ikdienas darbā
2. Izglītojamo, pedagogu un vecāku piederības sajūta skolai – kopīgu pasākumu organizēšana, atribūtikas izveide

3.Pievilcīga un mūsdienīga mācību vide kvalitatīvas izglītības procesa nodrošināšanai4. Informācija par skolu un pieļaujamā datu bāze ir precīzi strukturēta un viegli lietojama ikvienam skolas interesentam5. Atkarību profilakses rīcības plāna izstrādāšana, īstenošana un uzraudzība pēc Veselības ministrijas metodiskajiem ieteikumiem | 1. Sasniegts – turpināta infogrammu veidošana kopā ar izglītojamajiem, nostiprinot ikdienas uzvedības noteikumu paradumus. Ar diplomiem apbalvoti izglītojamie, kas piedalījušies “Bērnu žūrija”, “Izveido savu grāmatu” projektos un par labākajām sekmēm mācību gadā
2. Sasniegts – īstenota Bībeles caurviju tēmu “Lūk, cilvēks!”, akcentējot vēsturiski ievērojamākos cilvēkus un viņu rakstura iezīmes, vērtību izpratni; atjaunoti Bībeles svētki; atzīmēta Ģimenes diena, pulcējot izglītojamos un viņu ģimenes, aktīvi darbojas Skolas padome.

Veiksmīgi īstenota bezmaksas vasaras kristīgi radošā nometne Zviedrijā (Sandbijā) izglītojamajiem no maznodrošinātām un trūcīgām ģimenēm, kā arī bērniem ar īpašām vajadzībām1. Daļēji sasniegts – Skolā iegādāti jauni Chromebook datori, tādējādi vairojot to pieejamību izglītojamajiem. Drošības sajūtu rada savstarpējā uzticēšanās, labvēlīga gaisotne, uzdrīkstēšanās jautāt, izteikties un aizstāvēt savu viedokli. Skolā izveidota Emocionālās inteliģences programma, lai turpinātu izglītot un pilnveidot izglītojamo prasmes savu emociju regulēšanā un savstarpējas cieņas izrādīšanā ikdienas saskarsmē
2. Sasniegts – informācija par skolu un pieļaujamā datu bāze ir precīzi strukturēta un viegli lietojama ikvienam skolas interesentam – e-klasē izveidots ērti pārskatāms Skolas koplietošanas dokuments ar Skolas darba plānu visa mācību gada garumā
3. Sasniegts – visām mērķgrupām organizētas lekcijas skolā, īpaši 6. – 8. klasei arī izbraukumā uz Rīgas valstspilsētas Pašvaldības policiju; 01.09.2023. aktualizēts Rīcības plāns, ja Skolā konstatē vai ir aizdomas, ka izglītojamie lieto, glabā vai izplata atkarību izraisošas vielas. Veiktas regulāras pārrunas un informācijas apmaiņa ar izglītojamajiem un izglītojamo vecākiem, pievērsta lielāka uzmanība vecākiem, kas neiesaistās
 |

1. **Elementu izvērtējums**
	1. **Elementa “Mācīšana un mācīšanās” kvantitatīvais un kvalitatīvais izvērtējums**
		1. Informācija par izglītības iestādes vadības mērķiem un sasniegtajiem rezultātiem mācību stundu/nodarbību vērošanā 2023./2024.m.g:

2023./2024. mācību gadā Skolas vadības komanda par svarīgākiem mērķiem stundu vērošanai izvirzīja: 1) aktualizēt efektīvas mācību stundas uzbūves pamatelementus: ierosināšanu, apjēgšanu un refleksiju; 2) uzlabot uzdevumu individualizācijas un diferenciācijas iespējas; 3) izvērtēt skolotāju formatīvās vērtēšanas paņēmienus un sniegt atbalstu skolotājiem formatīvās un summatīvās vērtēšanas padziļinātā izpratnē. Mācību stundu vērošanas rezultāti tiek izvērtēti un pārrunāti ar skolotājiem un vadības sanāksmē. Ņemot vērā vērojumu rezultātus, tiek sniegti ieteikumi pedagogu individuālajai profesionālajai pilnveidei.

* + 1. Informācija par 2023./2024.m.g. izglītības iestādes iegūtajiem datiem un informāciju no mācību stundu/nodarbību vērošanas:

Analizēti mācību stundu vērošanas rezultāti: 1) aktualizēti efektīvas mācību stundas uzbūves pamatelementus: ierosināšanu, apjēgšanu un refleksiju, konstatēts, ka vairāk kā 90% pedagogu ievēro šos stundas elementus; 2) uzlabotas uzdevumu individualizācijas un diferenciācijas iespējas, 70% pedagogi ņem vērā izglītojamo individuālo sagatavotību mācībām, piedāvājot dažāda līmeņa uzdevumus, pēc iespējas ņemot vērā izglītojamo mācīšanās vajadzības (laiku, atgādnes, izglītības vides iekārtojumu); 3) izvērtējot skolotāju formatīvās vērtēšanas paņēmienus un sniedzot atbalstu skolotājiem formatīvās un summatīvās vērtēšanas padziļinātā izpratnē, Skola nākamajā attīstības posmā ir izvirzījusi prioritāti uzlabot mācību stundu kvalitāti iekļaujošā un bērncentrētā izglītībā. Jēgpilnu mācību līdzekļu un materiālu, kā arī tehnisko un IT līdzekļu jēgpilnu izmantošanu var novērot ne vairāk kā 40% vērojamu stundu. Skolai jāturpina darbs, aktualizējot atgriezeniskās saites nozīmi un paņēmienus, tai skaitā pielietojot STAP formatīvajā vērtēšanā

* + 1. Pašvērtēšanā izmantotās kvalitātes vērtēšanas metodes: mācību stundu vērošana, dokumentu analīze, fokusgrupu diskusija.
		2. Elementa “Mācīšana un mācīšanās” stiprās puses un turpmākās attīstības vajadzības:

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Pilnveidota vienota izpratne pedagogiem un izglītojamiem par kvalitatīvu un efektīvu mācību stundu, tās uzbūvi un struktūru | Panākta vienota izpratne par efektīvu mācību stundu, tās uzbūvi un struktūru | Skaidri un saprotami definēt un komunicēt ar izglītojamajiem par mācību stundas sasniedzamajiem rezultātiem (turpmāk – SR), uzlabojot atgriezeniskās saites kvalitāti un apjomu |
| Kopīgs izglītojošs darbs pie ikdienas mācību sasniegumu uzlabošanas un izglītojamo mācību sasniegumi kvalitātes pārbaudes darbos | Skolā katru gadu tek izvēlēta vienota caurviju tēma, kuras mērķis ir koordinēt mācību satura apguvi dažādos mācību priekšmetos un veicināt mācību sasaisti ar piemēriem reālajā dzīvē un attīstot izglītojamajos motivāciju apgūt mācību vielu | Īstenot kopējus projektus un/vai katras mācību jomas starpdisciplināras stundas un pārbaudes darbus, sadarbojoties vairāku mācību priekšmetu pedagogiem, radot izglītojamajiem dziļāku izpratni par mācību jomu kopsakarībām un starppriekšmetu saikni |
| Mācību sasniegumu vērtēšanas kārtība | Ir uzsākts nopietns darbs pie pedagogu izpratnes par vienotu un jēgpilnu vērtēšanas kritēriju piemērošanu formatīvajos vērtējumos ar precīziem skaidrojumiem, kas saprotami izglītojamajiem | Panākt, lai visas mērķgrupas izstrādā un izprot vērtēšanas kritērijus ar precīziem, vienotiem un secīgiem skaidrojumiem |
| Veicināta talantīgo izglītojamo izaugsme un dažādotas mācību metodes, īpaši akcentējot STEM mācību priekšmetus. Skolas olimpiādēs piedalās 40% izglītojamo | Monitorētas un analizētas cēloņsakarības, lai uzlabotu izglītojamo mācību sasniegumus pārbaudes darbos | 80% mācību stundu notiek jēgpilna IT rīku izmantošana.Starptautiskajā pilsoniskās izglītības pētījumā ICCS 2022 (ES projekts Nr. 8.3.6.2./17/I/001 “Izglītības kvalitātes monitoringa sistēmas izveide un īstenošana” Skola uzrādīja C zināšanu līmeni – 427 punkti (B līmenim atbilst 490 punkti) |
| Uzlabota Karjeras izglītības, valodu un matemātikas mācību jomas attīstība kā caurviju prioritātes | Aktualizēta Karjeras izglītība, valodu un matemātikas jomas veicināšana kā caurviju prioritātes | Turpināt uzņēmējdarbības principu izpēti un praksi, akcentējot mērķu izvirzīšanas un to sasniegšanas plānošanas prasmes kā mācību procesa būtisku sastāvdaļu |

* + 1. Galvenie secinājumi turpmākajam darbam par visu elementu:

1) Skola nākamajā attīstības posmā par vienu no prioritātēm ir izvirzījusi mērķi uzlabot mācību stundu kvalitāti iekļaujošā un uz izglītojamo centrētā izglītībā. Pedagogiem jāpalīdz izglītojamiem izprast, kā mācīties, modelēt mācīšanos, skaidrojot, kā veikt konkrētus mācību uzdevumus, palīdzot veidot jaunus ieradumus.

2) Nākotnē jāpiestrādā pie precīzākas un skaidrākas stundas mērķu un sasniedzamo rezultātu izskaidrošanas izglītojamajiem, kā arī atgriezeniskās saites iegūšanas veidiem, tā ne vienmēr ir pietiekama, lai izglītojamie izprastu, kādēļ uzdevumu nav izdevies paveikt pilnībā.

3) Tā kā atgriezeniskās saites sniegšanas iekļaušana un izpratne par tās veidiem mācīšanas procesā ne visiem pedagogiem vēl ir izprotama un ieviesta, Skolas vadība plāno turpināt darbu pie šīs izpratnes padziļināšanas, ņemot vērā atgriezeniskās saites veidus: par to ”kā mācījās”, par to “ko mācījās”, kā arī organizējot izglītojamo pašvērtējumus vai savstarpējos vērtējumus. Skolas izglītojamie pārsvarā aktīvi iesaistās mācību procesā, tomēr būtiski jāpilnveido izglītojamo pašvadīto mācīšanos ieradumus: prasmi un ieradumu izvirzīt sev mācīšanās mērķus, prasmi un ieradumu plānot savu mācīšanās procesu. Izglītojamo prasme sniegt atgriezenisko saikni skolotājam par savu mācīšanās procesu ir laba, vienlaikus jāattīsta izglītojamo ieradumu sniegt atgriezenisko saikni skolotājam par viņa organizēto procesu.

* 1. **Elementa “Pedagogu profesionālā kapacitāte” kvantitatīvais un kvalitatīvais izvērtējums**
		1. Pašvērtēšanā izmantotās kvalitātes vērtēšanas metodes: mācību stundu vērošana, dokumentu analīze, fokusgrupu diskusija, atgriezeniskā saite.
		2. Elementa “Pedagogu profesionālā kapacitāte” stiprās puses un turpmākās attīstības vajadzības:

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Palielināts savstarpējo stundu vērošanas skaits | Pilnveidota Skolai aktuāla stundu vērošanas veidlapa ceļā uz izglītojamo centrētu mācību procesu | Skola nosaka regulāru savstarpējo stundu vērošanas kārtību, analizē un nostiprina iesāktos principus, kas vērsti uz individuālo izaugsmi. Katrs pedagogs ir veicis no 10 līdz 15 kolēģa vadītas mācību stundas vērošanu, īpaši analizējot atgriezeniskās saites ietekmi uz mācīšanās procesa kvalitāti |
| 36 pedagogi un darbinieki apmeklējuši tālākizglītības kursus 1308 stundu apjomā un kursos gūtās atziņas, aktuālākos pētījumus pedagoģijā izmanto savā mācību procesā | Astoņi pedagogi mācās augstskolā un praksē izmanto jaunākās metodiskās atziņas pedagoģijā. Visi pedagogi regulāri apmeklē tālākizglītības kursus.Skolas pārstāvji piedalījās kursā “Ņirgāšanās samazināšanai”, lai sekmīgi varētu gūto pieredzi kolēģiem.Noorganizēts kolektīvam Pirmās palīdzības kurss un praktiskās nodarbības ugunsdrošībā | Organizēta pedagogu mācīšanās atbalsta grupa. Pedagogi apmeklē tālākizglītības kursus, kas vērsti uz individuālo izaugsmi un vajadzībām. Nepieciešams stiprināt skolotāju prasmi pielietot apgūtās zināšanas praksē.  |
| Pilnveidotas pedagogu atgriezeniskās saites veidošanas prasmes | Notiek savstarpējā pieredzes apmaiņa un mācīšanās ar labās prakses piemēriem efektīvu mācību metožu un darba formu ieviešanā ikdienas darbā  | Pilnveidot pedagogu atgriezeniskās saites veidošanas prasmes pašvērtējumu ziņojumos ik pusgadā, caur pašanalīzi uzlabojot savu profesionālo kapacitāti |

* + 1. Galvenie secinājumi turpmākajam darbam par visu elementu:
1. Palielinot savstarpējo stundu vērošanas skaitu, īpaši pievēršot uzmanību atgriezeniskās saites iekļaušanai stundas saturā un izglītojamo pašvadītam mācību procesam, iespējamas kvalitatīvas un motivējošas profesionālas diskusijas starp pedagogiem.
2. Pedagogi apmeklē tālākizglītības kursus, kas vērsti uz individuālo izaugsmi un vajadzībām.
3. Skolas vadības komanda plāno, organizē un īsteno mērķtiecīgus skolotāju profesionālās pilnveides pasākumus skolotājiem, nodrošinot iespēju piedalīties semināros un profesionālās pilnveides projektos, kā arī darbojoties skolotāju mācīšanās grupās.
	1. **Elementa “Administratīvā efektivitāte” izvērtējums**
		1. Pašvērtēšanā izmantotās kvalitātes vērtēšanas metodes: fokusgrupu diskusijas, situāciju analīze, pedagogu individuālo pašvērtējumu u.c. dokumentu analīze.
		2. Elementa “Administratīvā efektivitāte” stiprās puses un turpmākās attīstības vajadzības:

|  |  |
| --- | --- |
| Stiprās puses | Turpmākās attīstības vajadzības |
| Ir koplietošanas dokuments, kurā katrs pedagogs un skolas vadība ieraksta plānotos pasākumus/ aktivitātes.Labbūtība kā viena no vadības mērķa kompetencēm | Vēlama lielāka pedagogu aktivitāte un iesaiste koplietošanas dokumenta laicīgā aizpildīšanā.Turpināt labbūtības veicināšanu izglītības vidē gan izglītojamajiem, gan visām mērķgrupām, gan skolai kopumā, dodot stimulus, kas palīdz justies labi un piederīgi skolai |
| Pašvērtējumi tiek izskaidroti, ar tiem iepazīstas, un tiek izteikti komentāri par paveikto un tālākajām darbībām | Attīstīt pedagogu pašvērtējumu veikšanas prasmes – pārrunāt neskaidrības formulētajos kritērijos, lai iegūtu informāciju un varētu to veikt jēgpilnāk un kvalitatīvāk |
| Tā kā skolā ir mazs pedagogu kolektīvs, tad ir iespēja ar visiem sazināties un iegūt informāciju, sekot līdzi dokumentācijai | Pedagogu stundu vērošanas kvantitātes un kvalitātes uzlabošana. Informācijas apmaiņas uzlabošana, iekļaujot visus skolas darbiniekus |

* + 1. Galvenie secinājumi turpmākajam darbam par visu kritēriju:
1. Skolas vadība aktīvi cenšas iesaistīt skolas darba plānošanā un vērtēšanā pedagogus un darbiniekus. Akreditācijas procesā ieteiktie uzlabojumi ņemti vērā. Katru gadu jūnijā skolotāji veic sava darba pašvērtējumu, izsakot savas un skolas attīstības vajadzības. Skolas Padomes sēdēs regulāri notiek Skolas darba izvērtēšana, iesaistot arī vecāku un izglītojamo pārstāvjus
2. Skolas attīstības un plānošanas dokumenti ir izstrādāti atbilstoši Izglītības attīstības pamatnostādnēs 2021. – 2027. gadam un Rīgas ilgtspējīgas attīstības stratēģijā līdz 2027. gadam noteiktajām prioritātēm
3. Skolas vadībai uzdevums attīstīt pedagogu pašvērtējumu veikšanas prasmes, pārrunājot neskaidrības formulētajos kritērijos, lai iegūtu informāciju un varētu to veikt jēgpilnāk un kvalitatīvāk. Šīs prasmes ir būtiskas arī pārnesei uz izglītojamo pašrefleksijas un atgriezeniskās saites gūšanas prasmēm mācību procesā
	1. **Elementa “Vadības profesionālā darbība” kvantitatīvais un kvalitatīvais izvērtējums**

3.4.1. Pašvērtēšanā izmantotās kvalitātes vērtēšanas metodes: fokusgrupu diskusijas, situāciju analīze, pedagogu individuālo pašvērtējumu u.c. dokumentu analīze, anketēšana

3.4.2. Elementa “Vadības profesionālā darbība” stiprās puses un turpmākās attīstības vajadzības:

|  |  |
| --- | --- |
| Stiprās puses | Turpmākās attīstības vajadzības |
| Kvalitatīvi organizēti dažādi pasākumi, aktivitātes. Efektīvi tiek plānots skolas darbs, finansiālie, materiālie resursi | Turpināt īstenot dažādas aktivitātes izglītojamo iesaistīšanai un brīvas, atbildīgas, radošas personības sekmēšanai |
| Komunikācija ir optimāla, tiek rīkotas regulāras sapulces, individuālas pārrunas ar darbiniekiem, viss tiek izskaidrots | Turpināt attīstīt komunikāciju kombinācijā ar labāku plānošanu situācijās, kad rodas negaidīti nepieciešamas izmaiņas |
| Akreditācijas process noritējis veiksmīgi, ieteiktie uzlabojumi ņemti vērā. Lēmumu pieņemšana tiek saskaņota ar darbiniekiem | Ņemot vērā Skolas kalendāra intensitāti, dažreiz vēlams vēl laicīgāk un veiksmīgāk pieņemt operatīvus lēmumus |
| Sapulcēs tiek sniegta atgriezeniskā saite par paveikto, pašvērtējumi tiek novērtēti. Tiek sniegti ieteikumi, uzslavas, aizrādījumi darba uzlabošanai | Turpināt informēt pedagogus par viņu darbu, pienākumu izpildi sapulcēs un individuāli |
| Tiek pilnībā respektēta un ievērota, ņemot vērā arī kristīgās ētikas principus | Turpināt sekmēt Skolas darba ētiku, motivējot visus Skolas darbiniekus un izglītojamos ievērot ētikas noteikumus |

* + 1. Galvenie secinājumi turpmākajam darbam par visu elementu:
1. Skolas vadības izglītība, pieredze un profesionālās prasmes nodrošina iespēju efektīvi organizēt Skolas darbību un attīstību atbilstoši nozarē un pašvaldībā pieņemtajiem politikas plānošanas dokumentiem, kā arī iespēju izstrādāt Skolas attīstības un darba plānošanas dokumentus saskaņā ar nozarē un pašvaldībā noteiktajām prioritātēm
2. Skolas vadības efektīva komunikācija un darba ētika ir novērtēti no darbinieku, vecāku, skolēnu un dažādu institūciju puses. Problēmsituāciju gadījumā vadība analizē, skaidro, situāciju vai rīcību, risina konfliktsituācijas. Skolas vadības darba stils balstās cieņpilnā savstarpējā sadarbībā
3. Skolas vadība vēlas turpināt īstenot dažādas papildus aktivitātes izglītojamo iesaistīšanai un brīvas, atbildīgas, radošas personības attīstības sekmēšanai, kopjot kristīgas ētikas vērtības
	1. **Elementa “Atbalsts un sadarbība” kvantitatīvais un kvalitatīvais izvērtējums**
		1. Pašvērtēšanā izmantotās kvalitātes vērtēšanas metodes: fokusgrupu diskusijas, situāciju analīze, pedagogu individuālo pašvērtējumu u.c. dokumentu analīze
		2. Elementa “Atbalsts un sadarbība” stiprās puses un turpmākās attīstības vajadzības:

|  |  |
| --- | --- |
| Stiprās puses | Turpmākās attīstības vajadzības |
| Tiek izstrādāti individuāli plāni, atbilstoša komunikācija un diferencēti uzdevumi darbā ar iekļaujošiem izglītojošajiem. Pieejams atbalsta personāls | Labāka pedagoga palīga atbalsta darba plānošana kvalitatīvākam darbam stundā.Profesionālas nodarbības ar Risiliences centra speciālistiem |
| Pārrunas, palīdzība gan ar izglītības programmu, skolas aktivitātēm, gan ar skolas psihologu, sociālo pedagogu, logopēdu, gan IT jomā | Stiprināt Skolas pedagogu un atbalsta personāla savstarpējo ciešo sadarbību gan izglītojamo mācīšanā, gan audzināšanā, aktīvāk iesaistot izglītojamo vecākus uzņemties atbildību |
| Tiek izstrādāti individuāli plāni, pieejamas konsultācijas, papildus uzdevumi. | Pedagoga palīga un atbalsta personāla darba plānošanas uzlabošana ar tiem izglītojamajiem, kuriem ir zemi mācību sasniegumi.Jēgpilni uzsākt izglītojamo snieguma vērtēšanas procesa izmaiņas, tādējādi padarot vērtēšanas un vērtējuma procesu skaidru, pārredzamu un vērstu uz pašpilnveidi |

* + 1. Galvenie secinājumi turpmākajam darbam par visu elementu:
1. Skolas vadība sadarbojas ar dažādām iestādēm (Latvijas Universitāti, IT izglītības fondu, SIA “CENTRS SEVII”, Sv. Pāvila baznīcu u.c.), nodrošinot pieredzes apmaiņu, studentu prakses, mentoru un mācīšanās konsultantu atbalstu. Ir noslēgts sadarbības līgums ar Sociālo inteliģences centru ESI
2. Skolā svarīgi turpināt ciešu sadarbību ar skolas psihologu, sociālo pedagogu, logopēdu, lai stiprinātu Skolas emocionālo klimatu un veicinātu sekmīgu mācību procesu
3. Saskaņā ar skolas Attīstības plānu 2024./2025. – 2027./2028. mācību gadam, Skolai jāturpina darbs pie sadarbības uzlabošanas ar izglītojamo vecākiem, stiprinot savstarpēju cieņu un atbildību kopīgā darbā izglītojamo jēgpilnai personības attīstībai
4. **Informācija par nozīmīgākajiem īstenotajiem projektiem un to rezultāti**

4.1. Uzsākta Skolas Emocionālas inteliģences programma. Projekta īsa anotācija un rezultāti:

4.1.1. izveidots un īstenots 4 nodarbību cikls katrai klasei “Emocionāla inteliģence un apzinātība” 05.02.2024. – 01.03.2024.

4.1.2. izveidota sadarbība ar SIA “CENTRS SEVII” emocionālas inteliģences izglītošanai regulārās ESI (Emocionāli sociāla inteliģence) nodarbībās. (Rīkojums Nr. VSKR-24-20-rs, Līgums VSKR-24-42-lī )

4.1.3. katrs emocionāla konflikta starpgadījums fiksēts Paskaidrojumos un kopā ar sociālo pedagogu un klases audzinātāju veiktas individuālas izskaidrojošas sarunas ar izglītojamajiem un nepieciešamības gadījumā viņu vecākiem

4.1.4. izmantotās mikroklimata mērīšanas metodes: atgriezeniskās saites anketas, KiVa programmas anketas (30.05.2024.), Edurio aptaujas

4.1.5. aktualizētas vadlīnijas “Par drošības pasākumiem izglītojamiem, kuri apdraud sevi vai citas personas” (Rīkojums Nr. VSKR-24-30-rs)

4.1.6. sekmīgas interaktīvās nodarbības ar Resiliences centra speciālistiem, jo īpaši, 9. klases izglītojamajiem

4.1.7. sadarbībā ar SIA “CENTRS SEVII” īstenotas “ESI vasaras skola” septiņas nodarbības 27.06.2024. – 21.08.2024.

* 1. Turpināta regulāra sadarbība ar Latvijas Evaņģēliskām draudzēm: Jaunās un Vecās Svētās Ģertrūdes baznīcu un Svētā Pāvila baznīcu draudzēm
	2. Noslēgti sadarbības līgumi Izglītības programmu īstenošanai:
		1. Līgums ar biedrību LOK skolu projektā “Sporto visa klase”
		2. Kultūras ministrijas programma "Latvijas Skolas soma"
		3. Lauku atbalsta dienesta apvienotā skolu programma “Piens un augļi skolai”
		4. Bibliotēku informācijas sistēma ALISE
		5. SIA “Lielvārds” par mācību līdzekļiem, t.i., digitālā formātā un mācību vadības platforma [www.soma.lv](http://www.soma.lv)
		6. SIA Zvaigzne ABC digitālie mācību līdzekļi [www.maconis.lv](http://www.maconis.lv)
		7. Līgums ar SIA “Latvijas Grāmata”
		8. Informācijas sistēmas E-klase pakalpojumu sniegšanas līgums
	3. Turpināta Jaunsargu interešu izglītības programmas īstenošana sadarbībā ar Jaunsardzes centru (Līgums Nr. VSKR-23-6-lī) jauniešu iesaistei gan fiziskās aktivitātēs, gan pilsoniski patriotiskajā jomā
	4. Īstenotās Skolas kopējās aktivitātes: Pagalma svētki, kurā tiek svinēta Skolas dzimšanas diena, Sporta diena, Karjeras nedēļa, Dambretes un šaha turnīrs “Lāčplēša kauss” Valsts svētku nedēļas ietvaros, Latvijas Republikas Proklamēšanas dienai veltīts koncerts, Ziemassvētku labdarības tirdziņš, Barikāžu dienai veltīts pasākums, Bībeles svētki, Ēnu diena, Vācu valodas mēnesis, Emocionālās inteliģences programma, ESI centra nodarbības, Baltā galdauta svētki, Ģimenes dienas koncerts, projekts “Izdod savu grāmatu”, Olimpiskā diena, 9. klases Pēdējais zvans, Radošas izziņas diena u.c.
	5. Organizēta dienas nometne “Iepazīsti Latviju, sporto un esi draudzīgs” 01.07.2024. – 12.07.2024.
	6. Sadarbībā ar Zviedrijas Evaņģēliski Luterisko baznīcu noorganizēta vasaras kristīgā nometne “Pasaules radīšana” Sandbijā (Zviedrijā) no 14.07.2024. – 28.07.2024., kuras mērķis bija iepriecināt un īstenot pilnvērtīgu atpūtu bērniem no maznodrošinātām, nelabvēlīgām un trūkumcietēju ģimenēm, kā arī bērniem ar īpašām vajadzībām
1. **Citi sasniegumi un izglītības iestādei būtiskā informācija**
	1. Citi sasniegumi:

5.1.1. Dalība Vides pētnieku konkursā “Dārza detektīvs”, 2. klases komanda ieguva Pateicību par piedalīšanos

5.1.2. Vides pētnieku pulciņš saņēma “Meistaru diploms” par izcilu sniegumu AS “ Latvijas valsts meži” vides izglītības programmā “Meža meistarklase” 2023./2024. mācību gadā

5.1.3. Dalība Latvijas Universitātes matemātikas konkursā “Tik vai … Cik?” 4. klasēm 4 kārtas. Uz ceturto kārtu tika uzaicināti trīs izglītojamie

5.1.4. Starptautiskajā matemātikas konkursā “Ķengurs” 1., 2. un 3. vietas. Pateicība par palīdzību starptautiskā matemātikas konkursa “Ķengurs 2024” organizēšanā

5.1.5. Angļu valodas 53. olimpiādes 2. posms 4. – 6. klašu grupā 3. vieta

5.1.6. 7. klases izglītojamo komandas piedalīšanās “ČēČē” čempionātā

* 1. Izglītības iestādes informācija par galvenajiem secinājumiem:
		1. Pēc valsts pārbaudes darbu rezultātu izvērtēšanas par 2023./2024. mācību gadā:

9. klases izglītojamie centralizētajos eksāmenos ir uzrādījuši vidēji labus rezultātus latviešu valodā un angļu valodā: 49,33% latviešu valodā (vid. valstī 59,1%) un 48,67% angļu valodā (vidējā valstī 63,9%). Vislielākās grūtības šajā mācību gadā sagādāja eksāmens matemātikā – skolas vidējais vērtējums ir tikai 27%, kas ir par 16,2% zemāks kā vidēji valstī.

* + 1. Par sasniegumiem valsts pārbaudes darbos pēdējo trīs gadu laikā:

Ir notikušas regulāras pedagogu sarunas, izvērtējot VPD rezultātus un definējot turpmākās darbības izglītojamo sasniegumu uzlabošanai. Izvērtējot VPD rezultātus, jāņem vērā arī faktors, ka katrā klasē veidojas atšķirīgs izglītojamo sastāvs, šajā mācību gadā tas bija ļoti neizlīdzināts, ar krasi atšķirīgām izglītojamo iepriekšējām zināšanām un atšķirīgo sociālo stāvokli, kas, mijiedarbojoties ar skolas pedagogu un atbalsta personāla ieguldīto darbu, sasniedz rezultātus atbilstoši katra izglītojamā konkrētajai situācijai.

* 1. Izglītības iestādes galvenie secinājumi par izglītojamo ikdienas mācību sasniegumiem:

Katru mēnesi tiek veikta statistiskā analīze par izglītojamo un klases kopvērtējumu dinamiku un mācību stundu kavējumiem. Klašu audzinātāji informē vecākus par vērtējumiem un situācijām, kurām jāpievērš uzmanība, lai risinātu situāciju.

Izglītojamo izpratne mācību snieguma vērtēšanas kritēriju noteikšanā un summatīvo un formatīvo vērtējumu lomā un nozīmīgumā ikdienas mācību rezultātos pakāpeniski adaptējas un pamazām nostiprinās mācību procesa īstenošanā. Tiek plānota Skolas vecāku kopsapulce, lai skaidrotu jauno vērtēšanas sistēmu vecākiem.

Apkopojot izglītojamo sasniegumu statistiku no 2022. līdz 2024. mācību gadam, var secināt, ka izglītojamo mācību sasniegumiem, pārejot uz mācību satura īstenošanu un jauno vērtēšanas kārtību, ir redzama pozitīva izaugsme:

1. **Uzlabota mācību motivācija un pamatprasmes**: Pamatskolā ir izveidojusies stabila mācību motivācija. Mācību programmas un metodikas efektīvāk ietekmē bērnu lasītprasmi, rakstītprasmi un matemātikas pamatprasmes. Kā arī pozitīvi vērtējama jaunā sasniegumu vērtēšanas sistēma STAP, kura palīdz veidot izpratni par to, cik tālu izglītojamais ir ticis zināšanu un prasmju apguvē, un uz ko tiekties turpmāk
2. **Efektīva pedagoģiskā pieeja**: 1. – 3. klases izglītojamo sasniegumi stabili pieaug, tas norāda uz uzlabotu mācību metodiku pielietojumu un pedagogu kompetenci. Mācību pieeju pielāgošana bērnu vecumposma īpatnībām, aktīva un interaktīva apmācība, kā arī individualizēta pieeja, kas veicina izglītojamo lēnu, bet pozitīvu progresu
3. **Vecāku un skolotāju sadarbība**: Pozitīva izaugsme mācību sasniegumos ir arī ciešas sadarbības rezultāts starp skolotājiem un vecākiem. Vecāku izpratne par jauno vērtēšanas kārtību. Šāda sadarbība ir palīdzējusi uzlabot izglītojamo atbalsta mehānismus, kā arī veicinājusi emocionālo stabilitāti
4. **Izglītības tehnoloģiju efektīva izmantošana**: Mūsdienīgu tehnoloģiju ieviešanu mācību saturā un efektīvu izmantošanu mācību procesā, nodrošina izglītojamiem saistošāku mācību vidi. Digitālie mācību līdzekļi padarījuši mācības interaktīvākas un vieglāk pieejamas
5. **Stabils emocionālais un psiholoģiskais klimats**: Skolā tiek veiksmīgi nodrošināta pozitīva mācību vide, izglītojamajiem ir skaidra vērtēšanas kārtība, tā rosina iekšējo motivāciju un bērni jūtas droši un atbalstīti, tas veicina viņu spējas apgūt jaunas zināšanas un prasmes

Šie secinājumi norāda, ka mācību saturs un jaunā vērtēšanas kārtība, vecāku atbalsts un bērnu emocionālā vide kopumā veicina izglītojamo izaugsmi. Ilgtermiņā tas var dot labu pamatu turpmākajiem mācību sasniegumiem nākamajās klasēs

Secinājumi par izglītojamo mācību sasniegumiem 4. – 9. klasē no 2022. līdz 2024. gadam, ņemot vērā vērtējumu pieaugumu un kritumu dažādās klasēs:

1. **Stabils pietiekamais un optimālais līmenis**: Kopumā izglītojamo zināšanu vērtējumi 4.–9. klasē ir saglabājušies pietiekamā un optimālā līmenī, kas norāda uz to, ka izglītības kvalitāte ir stabila. Tas nozīmē, ka lielākajai daļai izglītojamo ir izdevies apgūt nepieciešamās zināšanas un prasmes, lai sasniegtu pieņemamu vai labu līmeni, pat ja daļā klašu ir nelieli svārstību kritumi
2. **Pozitīva attīstība 4. un 7. klasē**: 4. un 7. klases vidējā vērtējuma pieaugums norāda uz veiksmīgu mācību satura īstenošanu šajās klasēs. 4. klases progresu var saistīt ar pāreju no sākumskolas uz pamatizglītības posmu, kur izglītojamie veiksmīgāk pielāgojas sarežģītākiem mācību uzdevumiem. Savukārt 7. klasē tas var liecināt par pozitīvu adaptāciju mācību saturam un augstāku mācību prasību pieņemšanu
3. **Neliels kritums 5., 6., 8. un 9. klasē**: Šo klašu nelielais vērtējuma kritums norāda uz dažādiem izaicinājumiem, piemēram, uz slodzi, kas saistīta ar mācību priekšmetu skaita un sarežģītības pieaugumu. Šajos posmos izglītojamie bieži saskaras ar lielāku akadēmisko spiedienu, kas var ietekmēt viņu rezultātus. Tomēr maznozīmīgs kritums var norādīt, ka kopējais līmenis joprojām ir salīdzinoši stabils
4. **Pedagoģiskās stratēģijas pielāgošana:** Lai gan kopējie rezultāti ir pozitīvi, nelielais kritums dažās klasēs norāda uz nepieciešamību pilnveidot un pielāgot pedagoģiskās pieejas, lai labāk atbalstītu izglītojamos tieši 5., 6., 8. un 9. klasē. Tas ietver individuālu atbalstu un/vai mācību materiālu pielāgošanu
5. **Vispārēja pozitīva tendence ar nelielām svārstībām**: Kaut arī daļā klašu ir vērojams maznozīmīgs vērtējumu kritums, kopējā izglītības attīstības tendence paliek pozitīva. Vidējo vērtējumu pieaugums 4. un 7. klasē var norādīt, ka jaunā mācību satura īstenošanas procesā ir iespējams efektīvi atbalstīt izglītojamos un ar mērķtiecīgu darbu var stabilizēt arī citu klašu sasniegumus

Šie secinājumi rāda, ka izglītības sistēma kopumā darbojas pietiekami efektīvi, lai veicinātu izglītojamo mācību sniegumus, taču pastāv iespējas uzlabojumiem, īpaši attiecībā uz atsevišķiem posmiem, kur novērojamas nelielas izmaiņas.

Galvenais turpmākās attīstības uzdevums ir veicināt izglītojamo lasītprasmi un iedvesmot, aktualizēt, ieinteresējot un ceļot motivāciju par latviešu valodas nozīmi nacionālās kultūras vērtību saglabāšanā.

1. **Informācija par** **izglītības iestādes akreditācijā** **vai izglītības iestādes vadītāja novērtēšanā norādīto uzdevumu izpildi**

|  |  |
| --- | --- |
| Uzdevums | Informācija par izpildi |
| Nodrošināt efektīvāku mācību un audzināšanas procesa pāreju no pedagogcentrēta uz izglītojamo centrētu un pašvadītu mācību procesu – iekļaut kā vienu no Attīstības plāna tuvākajām prioritātēm | Izpildīts – 2024. gada oktobrī |
| Palielināt mācību procesa individualizāciju un diferenciāciju ikdienas mācību darbā, pilnveidojot darbu ar talantīgajiem izglītojamajiem, kā arī paplašinot pedagogu izpratni par iekļaujošu izglītību, piemērojot individuālu uzdevumu un vērtēšanas stratēģiju | Izpildīts – 2024. gada oktobrī izveidots plāns un iekļauts izglītības iestādes Attīstības plānā |
| Izstrādāt jaunu izglītības iestādes Attīstības plānu, nodrošinot tā atbilstību ārējos normatīvos noteiktajam (MK noteikumi Nr. 528) | Izpildīts – 2024. gada oktobrī |

1. **Informācija par izglītības iestādes 2023./2024. mācību gada apmeklējumā noteikto uzdevumu ieviešanu**

|  |  |
| --- | --- |
| Uzdevums | Informācija par izpildi |
| IKT pielietošanu mācību stundu efektivizēšanai iekļaut 2023./2024. mācību gada pašnovērtējuma ziņojumā | Izpildīts – 3.1.2. punkts |
| Skolas pārvaldībā ieviest mērķtiecīguma, sistēmiskuma un sistemātiskuma principus, veicinot visu mērķgrupu izpratni par savu vietu un lomu Skolas izvirzīto mērķu, attīstības prioritāšu, sasniedzamo rezultātu un attīstības plānā noteiktā secīgu ieviešanu, monitorēšanu un mērķtiecīgu īstenošanu | Uzsākts 2024. gada augusta mēnesī |
| Katru mācību gadu izvirzīt konkrētus, saprotamus kvalitātes mērķus un noteikt izmērāmus sasniedzamos rezultātus, padarot izglītības programmas kvalitātes izvērtēšanu mērķtiecīgu, jēgpilnu un uz attīstību vērstu | Uzsākts 2024. gada augusta mēnesī |
| Sadarbībā ar dibinātāju noteikt prioritātes un atbilstoši tām plānot pakāpeniskus ieguldījumus infrastruktūras sakārtošanā (drošības siets logiem sporta zālē u.c.) un materiāltehnisko resursu pakāpeniskā atjaunošanā un papildināšanā | Izpildīts – 2024. gada augusta mēnesī sakārtots drošības siets sporta zālē. Citus uzdevumus (futbola laukuma klājuma sakārtošana skolas pagalmā u.c.) uzsākts pildīt |

Izglītības iestādes vadītājs ­­­­­­­­­­­­­­­­­­­­­­­­­­­­­­­­­­­­­­ I. Gaile

Saskaņots:

Rīgas valstspilsētas pašvaldības

Izglītības, kultūras un sporta departamenta direktora p. i.

I. Zalāne

Dokumenta reģistrācijas datums: 04.11.2024.

Reģistrācijas numurs: VSKR-24-11-zi